CELEX: 32014D0362
Language: ro
Date: 2014-06-13 00:00:00
Title: 2014/362/UE: Decizia de punere în aplicare a Comisiei din 13 iunie 2014 de modificare a Deciziei 2009/109/CE privind organizarea unui experiment temporar privind aplicarea anumitor derogări în vederea comercializării amestecurilor de semințe destinate folosirii ca plante furajere în conformitate cu Directiva 66/401/CEE a Consiliului [notificată cu numărul C(2014) 3788]  Text cu relevanță pentru SEE

17.6.2014   
            
            
               RO
            
            
               Jurnalul Oficial al Uniunii Europene
            
            
               L 177/58
            
         DECIZIA DE PUNERE ÎN APLICARE A COMISIEI
   din 13 iunie 2014
   de modificare a Deciziei 2009/109/CE privind organizarea unui experiment temporar privind aplicarea anumitor derogări în vederea comercializării amestecurilor de semințe destinate folosirii ca plante furajere în conformitate cu Directiva 66/401/CEE a Consiliului
   
      
         [notificată cu numărul C(2014) 3788]
      
   
   (Text cu relevanță pentru SEE)
   
      (2014/362/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 13a,
   întrucât:
   
               (1)
            
            
               Decizia 2009/109/CE a Comisiei (2) prevede organizarea, până la 31 mai 2014, a unui experiment temporar care să permită comercializarea amestecurilor de semințe destinate utilizării ca plante furajere care includ, de asemenea, anumite specii care nu sunt menționate în Directiva 66/401/CEE a Consiliului, Directiva 66/402/CEE a Consiliului (3), Directiva 2002/55/CE a Consiliului (4) sau Directiva 2002/57/CE a Consiliului (5), cu scopul de a verifica dacă aceste specii îndeplinesc cerințele pentru a fi incluse la articolul 2 alineatul (1) punctul A din Directiva 66/401/CEE.
            
         
               (2)
            
            
               Informațiile privind producția, condițiile de certificare și acceptarea comercializării amestecurilor de semințe destinate utilizării ca furaje sunt încă insuficiente și trebuie să fie completate și consolidate. Prin urmare, este necesar să se prelungească durata experimentului temporar.
            
         
               (3)
            
            
               După ce experimentul temporar a început și în urma proiectelor de cercetare și dezvoltare, studiul a fost extins la alte câteva specii considerate interesante pentru viitoarele amestecuri. Speciile Lathyrus cicera, Medicago doliata și Trifolium isthmocarpum ar trebui, prin urmare, să fie incluse în domeniul de aplicare al experimentului.
            
         
               (4)
            
            
               Măsurile prevăzute în prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
            
         ADOPTĂ PREZENTA DECIZIE:
   Articolul 1
   Decizia 2009/109/CE se modifică după cum urmează:
   
               1.
            
            
               Articolul 1 se înlocuiește cu următorul text:
               „Articolul 1
               Obiect
               La nivelul Uniunii, se organizează un experiment temporar pentru a evalua dacă speciile Biserrula pelecinus, Lathyrus cicera, Lotus glaber, Lotus uliginosus, Medicago doliata, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium isthmocarpum, Trifolium michelianum, Trifolium squarrosum, Trifolium subterraneum, Trifolium vesiculosum și Vicia benghalensis (denumite în continuare «speciile menționate la articolul 1») pot fi comercializate sub forma amestecurilor de semințe sau în amestecurile de semințe, pentru a determina dacă anumite specii sau toate aceste specii trebuie incluse în lista plantelor furajere menționate la articolul 2 alineatul (1) punctul A din Directiva 66/401/CEE.”
            
         
               2.
            
            
               La articolul 9, data „31 mai 2014” se înlocuiește cu data „31 mai 2016”.
            
         
               3.
            
            
               În anexa I, se adaugă în tabel următoarele:
               
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           7
                        
                     
                           „Lathyrus cicera
                           
                        
                        
                           80
                        
                        
                           95
                        
                        
                           1,0
                        
                        
                           (c) (d) (e)
                        
                        
                           25
                        
                        
                           1 000
                        
                     
                           
                              Medicago doliata
                           
                        
                        
                           70
                        
                        
                           98
                        
                        
                           2,0
                        
                        
                           (c) (d) (e)
                        
                        
                           10
                        
                        
                           100
                        
                     
                           
                              Trifolium isthmocarpum
                           
                        
                        
                           70 (inclusiv semințe dure)
                        
                        
                           98
                        
                        
                           1,0
                        
                        
                           (c) (d) (e)
                        
                        
                           10
                        
                        
                           100”
                        
                     
         Articolul 2
   Prezenta decizie se adresează statelor membre.
   
      Adoptată la Bruxelles, 13 iunie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO 125, 11.7.1966, p. 2298/66.
   
      (2)  Decizia 2009/109/CE a Comisiei din 9 februarie 2009 privind organizarea unui experiment temporar privind aplicarea anumitor derogări în vederea comercializării amestecurilor de semințe destinate folosirii ca plante furajere în conformitate cu Directiva 66/401/CEE a Consiliului pentru a se stabili dacă anumite specii care nu sunt enumerate în Directivele 66/401/CEE, 66/402/CEE, 2002/55/CE sau 2002/57/CE ale Consiliului îndeplinesc condițiile pentru a fi incluse în articolul 2 alineatul (1) punctul A din Directiva 66/401/CEE (JO L 40, 11.2.2009, p. 26).
   
      (3)  Directiva 66/402/CEE a Consiliului din 14 iunie 1966 privind comercializarea semințelor de cereale (JO 125, 11.7.1966, p. 2309/66).
   
      (4)  Directiva 2002/55/CE a Consiliului din 13 iunie 2002 privind comercializarea semințelor de legume (JO L 193, 20.7.2002, p. 33).
   
      (5)  Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (JO L 193, 20.7.2002, p. 74).